Teispere lugu on meile teada alates 20. sajandi algusest ja rõõm on seda teiega jagada.
#000001
Teispere talu on perenaise Malle esivanemate kodu. Vastavalt ajaloolisele Pärnumaa kroonumaa kinnistute registrile on teada, et 1911. aastal päris Malle vanaema Irina Enno (sündinud 1890.a. ja perenimega Villik) talu oma isalt, kes oli saanud talu omanikuks Jõõpre kroonumõisast maa eraldamisega (täpsed detailid kahjuks puuduvad). Eraldatud maa suuruseks oli 54 vakamaad (1 riia vakamaa = 0,37 ha).
#000002
Irina abiellus Mihkliga ja hakkas talu pidama. Neile sündis 1914.a. poeg, kelle nimeks sai samuti Mihkel – ehk siis Mihkel Mihkli poeg.
#000003
Teispere lugu II Maailmasõja ajal
#000004
Teispere lugu – II maailmasõja ajal mobiliseeriti Mihkel Mihkli poeg Saksa sõjaväkke ning Jõõpre lähedal Lavassaare kandis olnud vangilaagri valvuriks. See oli aga saatuslik hetk talu edasist käekäiku silmas pidades. Vene okupatsiooni saabudes sattus koos vanemate ja oma abikaasaga Teispere talus elanud Mihkel Mihkli poeg kohtu alla ja määrati sooritatud kuriteo eest Siberisse sunnitööle koos vara konfiskeerimisega. Mihkel Mihkli poeg viidi vangistusse juba 1946. aastal ning konfiskeeriti osa Teispere talu varast, mis hinnati tema omaks (hobune Massa, lehm Kirjes, mesipuud jne). Talu jäeti tema vanematele (veel) alles. Vanemad kirjutasid korduvalt kaebusi ja nõudsid nii poja vabastamist kui ka vara tagastamist, kuid tulutult.
#000005
25. märts 1949 on kuupäev, mil Teispere talu ajaloosse tuleb suur vaheperiood. Mihkel Mihkli poja vanemad küüditati samuti Siberisse ning kogu talu vara kuulus konfiskeerimisele. Talu loomad viidi kolhoosi või müüdi maha. Talu maad riigistati ja varad tassiti laiali. Teispere lugu jätkub.
#000006
Talus oli sel hetkel suur peamaja, laut, küün-ait, maakelder, uue peamaja ehitusmaterjal, loomad, kanad, mesilased ning palju põllutööriistu.
#000007
Mihkel Mihkli poeg, tema abikaasa ja ema naasid Siberist 1956. aastal, kuid kahjuks lõppes talu peremees Mihkli elu Siberis ja ta on sinna maetud.
#000008
Peale Siberist naasmist kolis pere Pärnusse sugulaste juurde ja ehitas hiljem omale linna ka maja, kuid Teispere tallu neid enam ei lubatud. Seejuures ei olnud nende naasmisel talust enam midagi järel – see oli täielikult laostatud.
#000010
Vene okupatsiooni lõpuga Eestis määrati Teispere talu, kui õigusvastaselt võõrandatud vara, omanikule tagastamiseks. Peale dokumentide ja aktidega vaidlemist oli otsus: tagastada maa 20,37 ha, 6 lehma, 2 hobust, 12 lammast ja 4 siga. Talu pärija Malle, kes oli oma vanemate ainus järeltulija, loobus loomadest ja kuna vanadest võõrandamisaktidest ei suudetud kogu vara väärtust välja lugeda, siis otsus oli anda tagasi maad ja maksta ühekordne kompensatsioon 15 000 rubla.
#000011
Talu taassünniks saab seega lugeda aastat 1991 – Teispere talu oli jälle peale 42 aastast pausi Mihkli ja Irina järeltulijate käes.
#000012
Selleks hetkeks oli talust säilinud vaid tunnetatav peamaja asukoht (üksikud maakivid), aida tunnetatav koht (leidsime tööriistade osi) ning mõned vanad õunapuud.
#000013
Kogu talu hoov oli metsa kasvanud ning naabertalu kasutas endist talu hooviala lambakarjamaana.
#000014
Talu tänane perenaine Malle ja peremees Aare olid 1991. aastal, kui algas esivanemate talu taastamine, 32-aastased. Ajalugu kordus – naissoost järeltulija päris talu ja tuli oma mehega talu uueks looma. Peres kasvasid ka väikesed lapsed – perepoeg Andres oli 9-aastane ja peretütar Maarja 5-aastane.
#000015
Talul ei olnud oma teed, vett ega elektrit. Alustati täiesti nullist. Langetati aastakümnetega kasvanud noor mets, tehti maaparandus, ehitati tee, veeti elekter ja puuriti uus puurkaev.
#000016
Teispere lugu – maaparandus 1998
#000017
Kohe alustati ka peamaja ehitusega. Hoovi ala laiendati iga aastaga – järjest võsa langetades ja kände juurides. Kändudest on saanud tänaseks mäed ja künkad, mis kujundavad talu hoovi maastikku. Süvendati vana jõekäär ja korrastati looduslik saar, mis on omaette vaatamisväärsus. Hoovi rikastati erinevatest liikidest ilupuudega – antud protsess kestab siiani. Seejuures on talu saanud korduvalt tunnustatud Kauni Kodu konkurssidel – seda nii valla kui ka vabariigi tasemel.
#000018
Aastal 2005 oli aeg lõpuks küps, mil Malle ja Aare tegid otsuse linnast lõplikult maale kolida. Lapsed olid selleks ajaks ülikoolides ning maja oli valmis saanud – maja ehitati oma jõududega sõprade abi kasutades ja selle valmimine võttis aega ligi 14 aastat. Sama suunda – teeme kõik ise – on jätkatud ka kogu talu arendamisel ja muude kõrvalhoonete ehitamisel.
#000019
Aastal 2015 jõuti tagasi ka esimese peremehe Mihkli hobini – mesinduseni. Talusse tulid esimesed kraini mesilased ja saadi oma esimene meesaak. Mesindus on perepoeg Andrese hobi.
#000021
Teispere talu on näinud kahte suurt pulma, mõlemad Malle ja Aare lapsed on just seal oma pulmapeo pidanud. 2016. aasta alguse seisuga on Malle ja Aare vanaema-vanaisa 5 lapsele – 3 tüdrukule ja 2 poisile. Vanim lapselaps sündis 2008. aastal ning kaks noorimat lapselapst 2015. aastal.
#000022
Kauni kodu ja kauni aia tiitleid on talule jagatud mitmeid kordi. Kui külastajad üha enam tegid tähelepanekuid, et siia sooviksid kindlasti teisedki vaatama tulla, küpses ka pererahval mõte seda võimaldada. Avati eelkokkuleppel külastused – lastegrupid ja lastega pered leiavad üha enam tee Teisperesse.
#000023
Romantiline Rannatee kulgeb mööda 250 km pikkust rannateed Pärnu lahe ümber ning haarab endasse ka rannast mõnevõrra eemal asuvaid põnevaid külastuspaiku. Teispere talu on Romantilise Rannatee osaks alates aastast 2014. Samal aastal osaleti ka 1.mai sündmusel – Maaturismiettevõtete avatud väravate päev.
#000024
Alates 2019. aastast osaleb Teispere talu ka Eesti-Läti ühisprojektis Garden Pearls ehk Aiapärlid. Projekti kaudu arendatakse talu hoovi ja teenuseid külastajatele veel meeldivamaks ja huvitavamaks. Külastage uut Eesti ja Läti aedade ja parkide ühist kodulehte – Aiapärlid.
#000026
Vaata järgi, kus asub Teispere talu ja kuidas tulla.
#000027
Aiapärlid Külastage uut aiandusteemalist kodulehte Aiapärlid!
#000028
Külastage uut aiandusteemalist kodulehte Aiapärlid!
#000029